### Železnice

### Zgodovina

Prva vlečna vozila, ki so jih vlekli konji, so se pojavila pred vsaj 2000 leti v [Grčiji](http://sl.wikipedia.org/wiki/Gr%C4%8Dija), [Malti](http://sl.wikipedia.org/wiki/Malta) in delih [Rimskega imperija](http://sl.wikipedia.org/wiki/Rimski_imperij). Tiri so bili izklesani v kamen. Znova so se začeli pojavljati v Evropi okoli leta [1550](http://sl.wikipedia.org/wiki/1550), uporabljen pa je bil večinoma les. Proti koncu [18. stoletja](http://sl.wikipedia.org/wiki/18._stoletje) so se začele pojavljati železne tirnice. Britanski [gradbeni inženir](http://sl.wikipedia.org/wiki/Gradbeni_in%C5%BEenir) William Jessop je zasnoval tirnico, ki naj se uporabi s kolesi z robnim vencem. Leta [1802](http://sl.wikipedia.org/wiki/1802) je Jessop odprl **Surrey Iron Railway** v južnem [Londonu](http://sl.wikipedia.org/wiki/London). To je najverjetneje **prva javna železnica**, čeprav so jo **poganjali konji**.

**Prva** [**parna lokomotiva**](http://sl.wikipedia.org/wiki/Parna_lokomotiva), ki je delovala na tračnicah, je od leta [1804](http://sl.wikipedia.org/wiki/1804) delovala v [Walesu](http://sl.wikipedia.org/wiki/Wales), čeprav ni bila finančno uspešna. Zgradil jo je [**Richard Thevithick**](http://sl.wikipedia.org/w/index.php?title=Richard_Thevithick&action=edit).

**Prve uspešne parne lokomotive** je zgradil [**George Stephenson**](http://sl.wikipedia.org/wiki/George_Stephenson), najbolj uspešna je bila znana lokomotiva [**The Rocket**](http://sl.wikipedia.org/wiki/The_Rocket).

**Prva uspešna železniška proga** je bila [**proga med Stocktonom in Darlingtonom**](http://sl.wikipedia.org/w/index.php?title=Proga_Stockton_-_Darlington&action=edit) v severni [Angliji](http://sl.wikipedia.org/wiki/Anglija), odprta leta [**1825**](http://sl.wikipedia.org/wiki/1825). Kmalu je sledila [proga Liverpool - Manchester](http://sl.wikipedia.org/w/index.php?title=Proga_Liverpool_-_Manchester&action=edit), ki je dokazala uspešnost železniškega transporta.

Železnice so se kmalu razširile po Britaniji in po celem svetu in so za skoraj eno stoletje postale vodilen način kopenskega transporta. To je trajalo vse do izuma [avtomobila](http://sl.wikipedia.org/wiki/Avtomobil) in [letala](http://sl.wikipedia.org/wiki/Letalo). Takrat se je začel postopoma zmanjševati pomen železnice.

Uporaba nadtirnih električnih kablov, kar je izumil Granville T. Woods leta [1888](http://sl.wikipedia.org/wiki/1888), je skupaj s še nekaterimi drugimi izumi Woodsa pripeljala do razvoja **elektrificirane železnice**. Prva taka je delovala na [**Coney Islandu**](http://sl.wikipedia.org/w/index.php?title=Coney_Island&action=edit) od leta 1892.

[**Dizelske**](http://sl.wikipedia.org/wiki/Dizel) **in električne** [lokomotive](http://sl.wikipedia.org/wiki/Lokomotiva) so po [2. svetovni vojni](http://sl.wikipedia.org/wiki/2._svetovna_vojna) zamenjale paro kot pogonsko sredstvo v večini držav.

Veliko držav je od 60-ih let [20. stoletja](http://sl.wikipedia.org/wiki/20._stoletje) začelo uporabljati **hitro železnico.**

Železnica je imela v preteklosti tudi **odločilno vlogo pri širjenju industrije**:

→ Omogočila je poceni prevoz surovin in blaga.

→ Ponudila je delo tisočim delavcem na železnici in rudarjem, ki so kopali železovo rudo za izdelovanje železniških tirov in premog za pogon lokomotiv.

→ Vplivala je na porast poljedeljske in ribiške proizvodnje, saj je omogočala prevoz njihovih izdelkov v oddaljene kraje.

→ Ker se je potovanje pocenilo, je železnica navduševala za potovanja v oddaljene kraje. Ljudi je spodbujala k zaposlovanju v oddaljenih mestih.

→ Po železniških tirih so potovali pošta, paketi in pisma, prav tako tudi časopisi s svežimi novicami.

### Železnice v Sloveniji

[Železnica](http://sl.wikipedia.org/wiki/%C5%BDeleznica) v [Sloveniji](http://sl.wikipedia.org/wiki/Slovenija) je ena izmed najbolj pogostih oblik [prometa](http://sl.wikipedia.org/wiki/Promet) in [transporta](http://sl.wikipedia.org/wiki/Transport) v Sloveniji. Celotno [železniško omrežje](http://sl.wikipedia.org/w/index.php?title=%C5%BDelezni%C5%A1ko_omre%C5%BEje&action=edit) je v lasti in upravljanju [podjetja](http://sl.wikipedia.org/wiki/Podjetje) [Slovenske železnice](http://sl.wikipedia.org/wiki/Slovenske_%C5%BEeleznice).

### Zgodovina

Za uradni začetek [železnice](http://sl.wikipedia.org/wiki/%C5%BDeleznica) velja[**2. junij**](http://sl.wikipedia.org/wiki/2._junij)[**1846**](http://sl.wikipedia.org/wiki/1846), ko je bila odprta [železniška proga](http://sl.wikipedia.org/w/index.php?title=%C5%BDelezni%C5%A1ka_proga&action=edit) [**Gradec**](http://sl.wikipedia.org/wiki/Gradec)**-Celje** in je tega dne prvič zapeljal [vlak](http://sl.wikipedia.org/wiki/Vlak) po [slovenskih tleh](http://sl.wikipedia.org/wiki/Slovenija); tako je postala Slovenija [država](http://sl.wikipedia.org/wiki/Dr%C5%BEava) z železnico.

Toda že leta [1820](http://sl.wikipedia.org/wiki/1820) je bila za potrebe [gozdarstva](http://sl.wikipedia.org/w/index.php?title=Gozdarstvo&action=edit) v okolici [Idrije](http://sl.wikipedia.org/wiki/Idrija) zgrajena [**gozdna železnica**](http://sl.wikipedia.org/w/index.php?title=Gozdna_%C5%BEeleznica&action=edit)[**lauf**](http://sl.wikipedia.org/w/index.php?title=Lauf&action=edit). Zaradi strateškega položaja je bila Slovenija v sklopu [Avstro-Ogrske](http://sl.wikipedia.org/w/index.php?title=Avstro-Ogrske&action=edit) zmeraj [prometno](http://sl.wikipedia.org/wiki/Promet) zelo pomembna in tako je bila med leti [1841](http://sl.wikipedia.org/wiki/1841) in [1857](http://sl.wikipedia.org/wiki/1857) zgrajena tudi [Južna državna železnica](http://sl.wikipedia.org/w/index.php?title=Ju%C5%BEna_dr%C5%BEavna_%C5%BEeleznica&action=edit) ki je povezovala [glavno mesto](http://sl.wikipedia.org/wiki/Glavno_mesto) [**Dunaj**](http://sl.wikipedia.org/wiki/Dunaj) **s Trstom.**

Za ohranjanje zgodovine skrbi [Železniški muzej](http://sl.wikipedia.org/w/index.php?title=%C5%BDelezni%C5%A1ki_muzej%2C_Ljubljana&action=edit) v Ljubljani.

### Stanje danes

Leta [2006](http://sl.wikipedia.org/wiki/2006) je bilo v Sloveniji 1228,7 [km](http://sl.wikipedia.org/wiki/Kilometer) [železniške proge](http://sl.wikipedia.org/w/index.php?title=%C5%BDelezni%C5%A1ka_proga&action=edit), od katere je bilo 330,4 dvotirne in 898,2 km enotirne. 1120,4 km proge je namenjenih za mešani [promet](http://sl.wikipedia.org/wiki/Promet), 2,2 km za [potniški](http://sl.wikipedia.org/w/index.php?title=Potnik&action=edit) in 106,1 km za [tovorni](http://sl.wikipedia.org/w/index.php?title=Tovor&action=edit) promet. 503,5 km proge je [elektificirane](http://sl.wikipedia.org/wiki/Elektri%C4%8Dna_energija). Na progi se nahaja tudi 3.355 [mostov](http://sl.wikipedia.org/wiki/Most), [viaduktov](http://sl.wikipedia.org/wiki/Viadukt) in [prepustov](http://sl.wikipedia.org/w/index.php?title=Prepust&action=edit) v dolžini 16,98 km ter 94 [predorov](http://sl.wikipedia.org/wiki/Predor) in [galerij](http://sl.wikipedia.org/w/index.php?title=Galerija_%28arhitektura%29&action=edit) v skupni dolžini 37,4 km. Celotno [infrastrukturo](http://sl.wikipedia.org/w/index.php?title=Infrastruktrura&action=edit) dopolnjuje še 129 [železniških postaj](http://sl.wikipedia.org/wiki/%C5%BDelezni%C5%A1ka_postaja); 109 mešanih, 8 potniških in 11 tovornih.

**Glavne proge**

* [Dobova d.m. - Ljubljana](http://sl.wikipedia.org/wiki/%C5%BDelezni%C5%A1ka_proga_Dobova_-_Ljubljana)
* [Ljubljana - Jesenice d.m.](http://sl.wikipedia.org/wiki/%C5%BDelezni%C5%A1ka_proga_Ljubljana_-_Jesenice_d.m.)
* [Zidani Most - Šentilj d.m.](http://sl.wikipedia.org/wiki/%C5%BDelezni%C5%A1ka_proga_Zidani_Most_-_%C5%A0entilj_d.m.)
* [Pragersko - Središče d.m.](http://sl.wikipedia.org/wiki/%C5%BDelezni%C5%A1ka_proga_Pragersko_-_Sredi%C5%A1%C4%8De_d.m.)
* [Ormož - Hodoš d.m.](http://sl.wikipedia.org/wiki/%C5%BDelezni%C5%A1ka_proga_Ormo%C5%BE_-_Hodo%C5%A1_d.m.)
* [Ljubljana - Sežana d.m.](http://sl.wikipedia.org/wiki/%C5%BDelezni%C5%A1ka_proga_Ljubljana_-_Se%C5%BEana_d.m.)
* [Pivka - Ilirska Bistrica d.m.](http://sl.wikipedia.org/wiki/%C5%BDelezni%C5%A1ka_proga_Pivka_-_Ilirska_Bistrica_d.m.)
* [Divača - Koper](http://sl.wikipedia.org/wiki/%C5%BDelezni%C5%A1ka_proga_Diva%C4%8Da_-_Koper)

# Zanimivosti

•Najhitrejši vlak na svetu danes vozi v Šanghaju. Imenuje se Maglev, kar pomeni magnetno lebdenje. Ta vlak doseže več kot 500km/h, vendar potnike običajno prevaža s hitrostjo 300km/h.

•lokomotiva Fairy Queen, ki je bila zgajena leta 1855 v Leedsu v Veliki Britaniji, se še vedno uporablja za promet v Indiji.